**Zapisnik**

**on-line sastanka Povjerenstva za osiguravanje kvalitete   
održanog u utorak 8. lipnja 2021. u 12 sati preko Omege**

**Prisutni**: izv. prof. dr. sc. Anton Vukelić, izv. prof. dr. sc. Dolores Grmača, prof. dr. sc. Ivana Vidović Bolt, doc. dr. sc. Kristina Grgić, doc. dr. sc. Helena Stublić, doc. dr. sc. Tanja Kuštović,   
doc. dr. sc. Maja Zovko, doc. dr. sc. Tanja Trška, doc. dr. sc. Ljudevit Fran Ježić,   
prof. dr. sc. Mirjana Šagud, Filip Kučeković,

**Odsutni**: prof. dr. sc. Nevena Škrbić Alempijević, Mirela Dakić, Melani Škrobar, Maja Kartuš, Helena Strugar, Sanja Bahun-Golub

**Dnevni red:**

1. Verifikacija zapisnika sjednice od 2. ožujka 2021.
2. Izmjene izvedbenog plana neprovedive u Obeliksu za akademsku godinu 2021./2022. (molbe na Omegi)
3. Novi izborni kolegiji (Obrasci 3 i 7) za sljedeću akademsku godinu 2021./2022.   
   (materijali na Omegi)
4. Izvedbeni planovi za sljedeću akademsku godinu 2021./2022.   
   (izvedbeni planovi na Omegi)
5. Naknadne izmjene u izvedbenim planovima za tekuću akademsku godinu 2020./2021.   
   (molbe na Omegi)
6. Izmjene i izvedbeni plan Croaticuma za sljedeću akademsku godinu 2021./2022.   
   (materijali na Omegi)
7. Razno.

Predsjednik Povjerenstva dr. sc. Anton Vukelić otvorio je sjednicu i predstavio dnevni red u kojemu su zamijenjene točke 3. i 4. radi bolje preglednosti. Na dnevni red nije bilo primjedbi te je prihvaćen.

**Ad. 1.** Verifikacija zapisnika od 2. ožujka 2021.

Budući da se prethodne dvije najavljene sjednice nisu održale, predstavljen je zapisnik sjednice održane 2. ožujka 2021. na koji nije bilo primjedbi te je zapisnik prihvaćen.

**Ad. 2.** Izmjene izvedbenog plana neprovedive u Obeliksu za akademsku godinu 2021./2022. (molbe na Omegi)

Predsjednik Povjerenstva prof. Vukelić prikazao je sažetak izmjena s pojedinih odsjeka koje se nije moglo unijeti u Obeliks te su zato odsjeci uputili zahtjeve za izmjenama kako bi se temeljem tih zahtjeva izmjene unijele direktno u ISVU. Prodekanica za studijske programe komentirala je da su neke od tih izmjena djelomično i unesene u Obeliks, a dio je trebao biti unesen samo u ISVU. Svi se zahtjevi nalaze na Omegi, a svaki je prof. Vukelić pojedinačno prezentirao:

* Odsjek za germanistiku zamrznuo je modul tumač na prevoditeljskom smjeru diplomskog studija, a zbog toga je trebalo zamrznuti i 11 obaveznih kolegija s tog modula. Osim toga, na preddiplomskom je studiju trebalo obrisati pet izbornih grupa iz semestara u kojima se kolegiji u tim grupama više ne mogu upisivati.
* Odsjek za hungarologiju imao je niz izmjena na diplomskom studiju kojima su dopunili ponudu izbornih kolegija u 1., 2. i 3. semestru, a koji su se prethodno izvodili samo u 3. i 4. semestru.
* Na Odsjeku za južnoslavenske jezike i književnosti promijenio se semestar izvođenja za dva izborna kolegija na 1. godini preddiplomskog studija. Prodekanica Grmača pojasnila je da su se ti kolegiji izvodili u zimskom i ljetnom semestru što više nije moguće tako izvoditi jer pojedini profesori odlaze u mirovinu.
* Odsjek za kroatistiku razdvojio je obavezni kolegij na dva kolegija jer se ti kolegiji, iako istoimeni, razlikuju u silabima za dvopredmetni i jednopredmetni diplomski studij.
* Na Odsjeku za lingvistiku uklonili su niz kolegija iz izbornih grupa na preddiplomskom studiju.
* Odsjek za povijest promijenio je način upisa obaveznih kolegija u 3. i 4. semestru dvopredmetnog nastavničkog smjera diplomskog studija kako bi se provedba upisa izjednačila sa stvarnom izvedbom nastave.
* Odsjek za sociologiju ispravio je manje nelogičnosti u pravilima upisa kod tri izborne grupe koje se nalaze na dvopredmetnom nastavničkom smjeru diplomskog studija.

Sve su molbe prihvaćene i proslijedit će se na usvajanje Fakultetskom vijeću.

**Ad. 3.** Novi izborni kolegiji (Obrasci 3 i 7) za sljedeću akademsku godinu 2021./2022. (materijali na Omegi)

Predsjednik Povjerenstva prof. Vukelić prikazao je popis novih izbornih kolegija po odsjecima.

Sljedeći odsjeci prijavili su nove izborne kolegije:

Odsjek za etnologiju

Odsjek za fonetiku

Odsjek za germanistiku

Odsjek za informacijske i komunikacijske znanosti

Odsjek za kroatistiku

Odsjek za lingvistiku

Odsjek za povijest

Odsjek za sociologiju

Svi su novi kolegiji integrirani u izvedbene planove za sljedeću akademsku godinu i bit će prihvaćeni na taj način.

**Ad. 4.** Izvedbeni planovi za sljedeću akademsku godinu 2021./2022. (izvedbeni planovi na Omegi)

Predsjednik Povjerenstva prof. Vukelić otvorio je točku tako što je pohvalio kolege koji su sudjelovali u pripremi materijala o izvedbenim planovima, a zatim je istaknuo da su svi izvedbeni planovi pripremljeni i učitani na Omegu, osim izvedbenog plana Samostalne katedre za kineziologiju. Prodekanica prof. Grmača pojasnila je da Katedra nema izvedbeni plan jer ne izvode sveučilišni studij. Također je svima zahvalila na odličnoj suradnji i poštivanju rokova, a odsjecima i na velikom poslu oko nadopunjavanja izvedbenih planova.

Prof. Helena Stublić istaknula je da su na Odsjeku za informacijske i komunikacijske znanosti unesene ispravke u generirani dokument s izvedbenim planom, iako te izmjene nisu unesene u Obeliks, a radi se o vanjskim suradnicima. Prodekanica prof. Grmača uključila se s pojašnjenjem da su vanjski suradnici, za koje odsjeci nisu imali točna imena kod unosa u Obeliks, uklonjeni u postupku prebacivanja iz Obeliksa u ISVU i ponovo u Obeliks jer u ISVU nije moguće voditi osobe bez OIB-a, imena i prezimena, a u Obeliksu jest. Na taj se način u konačnici izgubila informacija u Obeliksu o planiranim vanjskim suradnicima pa su te pogreške naknadno ispravljene ručno. Napomenula je da se radi na rješenju tog problema, a prof. Vukelić isktaknuo je da će biti potrebno i jasnije opisati i zabilježiti proceduru oko angažiranja vanjskih suradnika.

Svi su izvedbeni planovi prihvaćeni te će se uputiti na usvajanje Fakultetskom vijeću.

**Ad. 5.** Naknadne izmjene u izvedbenim planovima za tekuću akademsku godinu 2020./2021. (molba na Omegi)

Zaprimljena je molba s Katedre za češki jezik i književnost za promjenu izvođača na dva obavezna kolegija na kojima će nastavu izvoditi novi vanjski suradnik, a za čiji je angažman Odsjek za zapadnoslavenske jezike i književnosti ishodovao i molbi priložio suglasnost dekana.

Molba je prihvaćena i upućuju se na na Fakultetsko vijeće.

**Ad. 6.** Izmjene i izvedbeni plan Croaticuma za sljedeću akademsku godinu 2021./2022. (materijali na Omegi)

Predsjednik Povjerenstva prof. Vukelić prikazao je izmjene koje je zatražio Centar Croaticum, a radi se o promjenama izvođača i nositelja te oblika nastave. Postavio je i pitanje treba li te izmjene i izvedbeni plan prihvatiti na Povjerenstvu i uputiti na Fakultetsko vijeće. Prodekanica prof. Grmača potvrdila da je da i ti materijali trebaju proći istu proceduru kao i ostale izmjene i izvedeni planovi.

Materijali su prihvaćeni i upućuju se na Fakultetsko vijeće.

**Ad. 7.** Razno

Predsjednik Povjerenstva prof. Vukelić obavijestio je prisutne o skorom dovršetku Priručnika za kvalitetu, a prodekanica prof. Grmača zahvalila je svim suradnicima na pripremi tog dokumenta.

Dodatno su prof. Vukelić i prof. Grmača zahvalili i prof. Vedranu Juričiću na njegovom angažmanu oko sustava Obeliks koji omogućava adekvatno provođenje i praćenje svih potrebnih aktivnosti u pripremi izvedbenih planova.

Izv. prof. dr. sc. Anton Vukelić

Predsjednik Povjerenstva

Zapisnik sastavila:

Ivana Sudarević